bg ru ru pl en ru uk bg ru ru ru bg bg en bg bg bg en bg bg ru bg bg bg en bg ru bg ru ru hbs_cyr ru bg hbs_cyr ru ru uk bg uk ru bg bg bg bg bg bg bg bg en en en en bg bg en en en bg en en en bg bg bg en en en bg en bg en bg en en en ru bg en en en bg bg bg bg en en en bg en en en bg bg en fr en en en fa en en en en de en bg de en en pl
place for food photography, recipes and travel
По света и у нас
Велизар премина критичните 40 дена. Нещо като първите 7. Важно е. Сложно е. Напрегнато чак стряскащо. Той толкова беззащитен, ние толкова притеснени. Първоначално не липсваха инфарктни ситуации, чуденки и паническо суетене. Времето минавало бързо. Да бе, бързо, за чуждите деца! Започваш да вършиш непривични, непонятни неща. Следиш стайната температурата все едно е жизненоважна за оцеляването ти. Постоянно се ослушваш за пискливи звуци и нетипични шумове. Скачаш в сънено състояние, ориентираш се в тъмното, блъскаш се в стени и след 10 минути на крак вече не усещаш умора. Радваш се на акотата все едно са злато и с умиление целуваш нечии крака. Не смееш да излезеш от вкъщи за повече от 2 часа, знаеки че си нечий ресторант, който отваря врати на всеки 3 часа и клиентът не търпи на глад. Забавно е, като в увеселителен парк. Качваш се на въртележката и няма спиране.
По стара традиция организирах погача с всичките му съпътстващи детайли. Покана към приятелки 9 броя- checked. Питка омесена от близък човек с живи родители – checked. За посрещане на гостите десерти на масата – checked. Спящо, спокойно бебе – checked!
Исках да приготвя нещо фенси и впечатляващо с желанието да провокирам одобрителни възклицания, но след притеснението по тортата за погачата на Радослав, реших да избегна излишния стрес. Исках да си спестя потенето около печката с единствената мисъл “Ще се получи ли тази проклета торта”, затова заложих на любимите си стари и изпитани рецепти:
* Джинджифиловите сладки, които правя независимо дали е Коледа – рецепта;
* Любимите сладки на Г. – маслени с карамелизирани бадеми и червени боровинки. Рецепта по долу;
* Моят любим браунис – рецепта;
* Нещо солено, ако някой не обича сладко: хлебчета с пармезан и песто – рецепта е от блога на Йоана тук;
* Накъде без сладкиша на мама – рецепта
Мисля, че хлебчетата и маслените сладки обраха овациите. За всички, които горещо ме подканваха да споделя рецепта. Ето я:
Маслени сладки с карамелизирани бадеми и червени боровинки
Адаптирано от Марта Стюърд
250 гр масло (на стайна температура)
100 гр пудра захар
300 гр брашно (2 ¼ чаша)
1 ¼ ч. л. сол
60 гр. сурови бадеми (½ чаша)
2 с. л. мед
1 ч. чаша сушени червени боровинки
1 ч. л. ванилова есенция
1. За червените боровинки: смесете всички продукти в купа и оставете на страна.
2. Карамелизираните бадеми: загрейте вода на котлона и когато кипне изсипете бадемите. Оставете за 2-3 минути. Ще ги обелите много лесно. Подредете бадемите върху хартия за печене. Изпечете ги от всяка страна в предварително загрята фурна за 3-4 минути. В съд загрейте на котлона меда, солта и маслото. При кипване на сместа добавете нарязаните на ядро бадеми. Разбъркайте и оставете за още няколко минути. Разстелене готовата смес върху хартия за печене и сложете в хладилника, за да стегне.
3. Междувременно в купа разбийте маслото и захарта на пухкав крем около 3 минути. Добавете брашното, солта и червените боровинки.
4. След като се охладят бадемите начупете на малки парченца и добавете към тестото. Объркайте добре.
5. Поставете готовото тесто върху прозрачно фолио и го оформете под формата на салам с помощта на ръцете си. Поставете в хладилник да стегне за час, два.
6. Извадете тестото. Нарежете на филийки и печете сладките в предварително загрята фурна на 175 C за 12 минути.
December 9, 2013 at 18:08
Неустоима рецепта! Но може ли направо да се вземат белени бадеми като тези, които предлагат Детелина? Тази година смятам да занеса такива дарове в семейството на мъжа ми и се надявам да се получи всичко толкова успешно, както е на снимките тук!
Много фин блог, вероятно като човека, който стои зад него, следя с интерес!
December 9, 2013 at 18:52
Благодаря хилядократно 🙂 Може, ако са сурови е добре да ги изпечете, ако не са значи направо ги използвайте. И още нещо внимавайте с градусите на фурната. Ако вашата е по-слаба увеличете с 5-10 градуса, за да не се разтекат. Поздрави!
December 11, 2013 at 17:28
Направих ги, не се стърпях! :)))
Много ароматни, много сладки, меки и вкусни!
Първата партида леко прегоря, защото с нея се опитвах да уцеля температурата на фурната, но пак е вкусно, просто се получи по-твърда бисквитата и малко по-златиста. Втората партида…ммммм! Нямам търпение да опитам и останалите прекрасни неща от този пост! Мисля, че ще се получи страхотен подарък за близки и приятели, за първи път ще го направя като допълнение към коледните подаръци. Благодаря отново за идеята и рецептите, Ради, много вдъхновяващо ми подействаха! Весели празници!
December 11, 2013 at 21:34
Много се радвам, че е завършило успешно. А за подарък мисля, че хората много се радват на домашно приготвени неща, по скромните ми наблюдения, защото не на всеки му се занимава. Дано и другите рецептити ти харесат 🙂 Весели празници!
April 10, 2014 at 23:28
Здравейте! 🙂 Маслените бисквитки с карамел и червени боровинки са просто невероятни и толкова лесни за приготвяне. Вече са едно от най-любимите лакомства вкъщи! Благодаря за рецептата! 🙂 Снимките в блогът Ви са страхотни – може ли да споделите с какъв фотоапарат са правени? 🙂 Благодаря!
April 11, 2014 at 12:19
благодаря Ви! Canon 6D, а обективът, който използвам за храна е 50 mm f1.4 🙂
November 4, 2017 at 18:01
Здравей, радостина (извинявам се за малките букви, но по някаква причина не мога да изпиша главни букви, нито да ги копирам във формата)
Поздравления за блога, вече няколко неща съм правила по твоите рецепти и са върховни, особено бисквитките с червени боровинки. именно за тях имам две питания.
първото е: може ли да се добави яйце към сместа? Въпреки че формата се запази след печене, станаха доста ронливи и крехки и някои се разпадаха много лесно при пипане. второто питане: трябва ли да са меки при изваждането им от фурната след 12-минутно печене? защото ми се видяха направо сурови и ги пекох общо 25 минути, преди да ми се видят достатъчно стегнати, без да почервеняват (фурната беше добре загряла, а и по принцип нямам оплаквания от нея).
Искам също да добавя, че Гореописаните ми притеснения не попречиха бисквитките да се изядат и двата пъти, в които ги правих, включително и от претенциозния ми напоследък син 🙂
November 6, 2017 at 10:21
Здравей Иси, относно малките букви … те не се виждат на сайта, но при публикуване излизат. Не знам, защо така ги зададе дизайнера и не мога да го оправя. Да подминем това 🙂 За да не станат толкова ронливи сложи повече масло, то би трябвало да подейства като лепило и да ги залепи. С яйце не съм пробвала и не знам дали няма да се промени вкуса. Продължителността на печенето се определя от фурната ти. Ако са нужни 25 минути печи ги 25 минути. Някои хора пекат на решетка посредата (така се изпичат по-бързо), други пекат на долна решетка … така че важното е, че ти си открила как се получават при теб. Много се радвам, че са ви харесали 😀
November 6, 2017 at 12:14
Това за буквите го разбрах след публикуването 🙂 Благодаря за съвета, ще сложа повече масло следващия път, но каквото и да стане няма да им простим 😀 Някой от следващите дни мисля да пробвам и един от твоите чийзкейкове.
Продължавай все така с блога – и снимките, и рецептите ме карат да го следя редовно!
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.